
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-21 „DĖL VAIKŲ CENTRALIZUOTO PRIĖMIMO Į KRETINGOS RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO

2021 m. sausio 29 d. Nr. T2-15
Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 29 straipsnio 6 dalimi, [image: ]Rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes, patvirtintų [image: ]Lietuvos Respublikos švietimo ir mokslo ministro 2003 m. birželio 25 d. įsakymu Nr. ISAK-918 „Dėl Rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes“, 4 punktu, Kretingos rajono savivaldybės taryba nusprendžia:
1. Pakeisti Vaikų priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašą, patvirtintą Kretingos rajono savivaldybės tarybos 2011 m. sausio 27 d. sprendimu Nr. T2-21 „Dėl vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo patvirtinimo“ (Kretingos rajono savivaldybės tarybos 2016 m. spalio 27 d. sprendimo Nr. T2-280 redakcija):
1.1. pakeisti 8 punktą ir jį išdėstyti taip:
„8. CPRIS automatiškai tėvams elektroniniu paštu išsiunčia patvirtinimą, kad vaiko duomenys įregistruoti CPRIS, nurodomas sistemos automatiškai sugeneruotas CPRIS naudotojo vardas ir prisijungimo slaptažodis. Su šiais duomenimis suteikiama teisė pasitikrinti vaiko vietą eilėje adresu www.svietimas.kretinga.lm.lt, skiltyje „Tėvų prašymų duomenų peržiūra“.“;
1.2. pakeisti 23.1.2.4 punktą ir jį išdėstyti taip:
„23.1.2.4.	vaikams, kurių abu tėvai dirba arba vienas iš jų mokosi bendrojo ugdymo, profesinėse mokyklose kasdieniu būdu ar aukštojo mokslo įstaigoje nuolatinėse studijose, arba kai vaiką augina vienas iš tėvų (globėjų) (vienas iš tėvų miręs, teismo pripažintas dingusiu be žinios, tėvystė iš viso nenustatyta);“;
1.3. pakeisti 23.1.2.6 punktą ir jį išdėstyti taip:
„23.1.2.6. vaikams, kurių brolis ir (ar) sesuo lanko ir einamaisiais metais lankys tą pačią Mokyklą;“;
1.4. pripažinti netekusiu galios 23.1.2.8 punktą;
1.5. pakeisti 26 punktą ir jį išdėstyti taip:
„26. Mokyklų ikimokyklinio ugdymo grupėse vasaros laikotarpiu (nuo birželio 1 d. iki rugpjūčio 31 d.) vaikų užimtumas organizuojamas Švietimo skyriaus teikimu, atsižvelgiant į iki gegužės 1 d. Mokyklų pateiktą vaikų lankymo vasaros laikotarpiu poreikį dirbantiems tėvams, ir nustatomas savivaldybės administracijos direktoriaus įsakymu.“;
1.6. pakeisti 34 punktą ir jį išdėstyti taip:
„34. Mokyklos direktorius kasmet iki kovo 1 d. pateikia Kretingos rajono savivaldybės administracijos Švietimo skyriui motyvuotą prašymą dėl grupių skaičiaus, jų organizavimo modelių ir vaikų skaičiaus grupėse nustatymo, o patikslina – iki rugpjūčio 10 d.;“;
1.7. pripažinti netekusiu galios 39.1.1 punktą;
1.8. pripažinti netekusiu galios 39.1.2 punktą;
1.9. pripažinti netekusiu galios 39.1.4 punktą;
1.10. pripažinti netekusiu galios 39.1.5 punktą;
1.11. papildyti 40 punktą 40.7 papunkčiu ir jį išdėstyti taip:
„40.7. patikslinti tėvų pateikiamą informaciją (telefonu, elektroniniu paštu) vaikų registracijos ir priėmimo klausimais;“;
1.12. papildyti 40 punktą 40.8. papunkčiu ir jį išdėstyti taip:
„40.8. informuoti tėvus el. paštu apie pastebėtą neteisingų duomenų ar klaidingos informacijos pateikimą ir prašyti ištaisyti duomenis ar informaciją. Tėvams atsisakius (el. paštu) ištaisyti neteisingus duomenis ar negavus atsakymo per 20 d. d., prašymą panaikinti ir apie tai ne vėliau nei per 1 d. d. informuoti tėvus.“; 
1.13. pakeisti. 42.1 punktą ir jį išdėstyti taip:
„42.1. pagal poreikį naudotis portalo srityje „Archyvas“ esančiais visų Mokykloje registruotų tėvų prašymų duomenimis;“.
2. Teisės aktą skelbti Teisės aktų registre (TAR) ir savivaldybės interneto svetainėje..

